CELEX: 62011TN0272
Language: el
Date: 2011-05-25 00:00:00
Title: Υπόθεση T-272/11: Προσφυγή της 25ης Μαΐου 2011 — Coin κατά ΓΕΕΑ — Δυναμική Ζωή (Fitcoin)

30.7.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 226/26
            
         Προσφυγή της 25ης Μαΐου 2011 — Coin κατά ΓΕΕΑ — Δυναμική Ζωή (Fitcoin)
   (Υπόθεση T-272/11)
   2011/C 226/54
   Γλώσσα του δικογράφου της προσφυγής: αγγλική
   
      Διάδικοι
   
   
      Προσφεύγουσα: Coin SpA (Mestre, Ιταλία) (εκπρόσωποι: P. Perani και G. Ghisletti, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Δυναμική Ζωή AE (Αθήνα, Ελλάδα).
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 21ης Φεβρουαρίου 2011 στην υπόθεση R 1836/2010-2,
            
         
               —
            
            
               επικουρικώς, να ακυρώσει την προσβαλλόμενη απόφαση αποκλειστικά κατά το μέτρο που η αίτηση καταχωρίσεως κοινοτικού σήματος υπ’ αριθ. 3725298 έγινε δεκτή για προϊόντα της κλάσεως 25, και
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: Το λεκτικό σήμα «Fitcoin» για προϊόντα και υπηρεσίες των κλάσεων 16, 25, 28, 35, 36 και 41 — Αίτηση καταχωρίσεως κοινοτικού σήματος υπ’ αριθ. 3725298
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: Το καταχωρισμένο υπ’ αριθ. 109827 κοινοτικό εικονιστικό σήμα «coin», για προϊόντα και υπηρεσίες των κλάσεων 16, 25, 28 και 35· το καταχωρισμένο υπ’ αριθ. 3308401 κοινοτικό εικονιστικό σήμα «coin», για προϊόντα και υπηρεσίες των κλάσεων 16, 25, 28 και 35· το καταχωρισμένο υπ’ αριθ. 3364511 κοινοτικό εικονιστικό σήμα «coinyou», για προϊόντα και υπηρεσίες των κλάσεων 16, 35 και 36· το καταχωρισμένο υπ’ αριθ. 160126 ιταλικό εικονιστικό σήμα «coin», για προϊόντα της κλάσεως 25· το καταχωρισμένο υπ’ αριθ. 253233 ιταλικό εικονιστικό σήμα «coin», για προϊόντα των κλάσεων 16, 25, 28, 35, 36 και 41· το καταχωρισμένο υπ’ αριθ. 240305 ιταλικό εικονιστικό σήμα «coin», για προϊόντα και υπηρεσίες των κλάσεων 16, 25, 35, 36 και 41· το καταχωρισμένο υπ’ αριθ. 169548 ιταλικό εικονιστικό σήμα «coin», για προϊόντα των κλάσεων 16 και 28· το καταχωρισμένο υπ’ αριθ. 240286 ιταλικό εικονιστικό σήμα «coin», για προϊόντα της κλάσεως 25· το καταχωρισμένο υπ’ αριθ. R381015 διεθνές εικονιστικό σήμα «coin», για προϊόντα και υπηρεσίες των κλάσεων 16, 25, 28, 35, 36 και 41· το καταχωρισμένο υπ’ αριθ. R363492 διεθνές εικονιστικό σήμα «coin», για προϊόντα και υπηρεσίες των κλάσεων 16, 28, 35, 36 και 41· το καταχωρισμένο υπ’ αριθ. 260545 διεθνές εικονιστικό σήμα «coin», για προϊόντα της κλάσεως 25· το καταχωρισμένο υπ’ αριθ. R299708 διεθνές εικονιστικό σήμα «coin», για προϊόντα και υπηρεσίες των κλάσεων 35, 36 και 41· το καταχωρισμένο υπ’ αριθ. 299710 διεθνές εικονιστικό σήμα «coin», για προϊόντα των κλάσεων 16 και 28· το καταχωρισμένο υπ’ αριθ. R363491 διεθνές εικονιστικό σήμα «coin», για προϊόντα της κλάσεως 25
   
      Απόφαση του τμήματος ανακοπών: Απέρριψε την ανακοπή
   
      Απόφαση του τμήματος προσφυγών: Ακύρωσε εν μέρει την προσβαλλόμενη απόφαση και δέχθηκε την ανακοπή για τα προϊόντα των κλάσεων 28 και 41, και απέρριψε την προσφυγή ως προς τα λοιπά προϊόντα και υπηρεσίες· συνακόλουθα, δέχεται την αίτηση καταχωρίσεως για τα προϊόντα των κλάσεων 16, 25, 28, 35, 36 και 41
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, καθόσον το τμήμα προσφυγών δεν έλαβε υπόψη μία από τις δυνατές έννοιες της λέξεως FIT και διαπίστωσε την ύπαρξη κινδύνου συγχύσεως σε σχέση με το βασικό τμήμα των οικείων προϊόντων και υπηρεσιών στηριζόμενο σε μια τέτοια μερική εκτίμηση